Tisztelt leendő Honfitársunk!

Tisztelettel köszöntjük a Külgazdasági és Külügyminisztérium Konzuli szolgálatánál/külképviseleténél, honosítási kérelmének benyújtása okán.

Hisszük, hogy életének egyik, ha nem a legfontosabb döntése, hogy a magyar állampolgárok közösségébe kíván tartozni. Szeretnénk, ha e döntésére a kezdetektől fogva úgy emlékezne a jövőben, hogy számíthatott segítségre és sosem érezte magát egyedül.

Örömmel tájékoztatom, hogy a magyar állampolgárság közigazgatási hatósági eljárásának támogatására és magának az állampolgári eskü- vagy fogadalomtétel ünnepélyes lebonyolítására Magyarország kormánya önálló, országos hatáskörű, eskütételi igazgatási szervet működtet.

Amennyiben állampolgársági esküjét hazánkban kívánja letenni, állunk szíves rendelkezésére.

Kérem, forduljon hozzánk bizalommal az alábbi elektronikus levélcímen:

eskuteteli.iroda@mk.gov.hu